‘ફીલ હેપી નાઉ’ના લેખક માઇકલ નેલ અમેરિકામાં મોટિવેશન વિશે માર્ગદર્શન આપે છે અને કટાર લેખક પણ છે. આ પુસ્તકનો મુખ્ય વિષય છે- દરેક પરિસ્થિતિમાં કઇ રીતે ખુશ રહેવું. સારા સ્વાસ્થ્ય માટે મન પ્રસન્ન રહે તે જરૂરી છે. આપણા વિચારો અને શબ્દો આપણી નર્વસ સિસ્ટમને પ્રભાવિત કરતા હોય છે. દરેક સ્થિતિ માટે આપણે કેવું વિચારીએ છીએ તેની અસર માનસિક અને શારીરિક સ્વાસ્થ્ય પર પડે છે. દરેક સફળતા મનની ખુશી આપે તે જરૂરી નથી. પણ જો મન પ્રફુલ્લિત હશે તો કોઇ પણ કામમાં સફળ થવામાં જરૂર મદદ મળશે.